projecte-aina/catalan_government_crawling huggingface dataset:
En el marc de la Iniciativa d'Ocupació Juvenil executada pel Departament de Treball, Afers socials i Famílies de la Generalitat de Catalunya en l'exercici 2015 i 2016 es va testar un model de programa que donés cabuda a totes aquelles metodologies, idees, models d'intervenció, etc. que diverses entitats tenien i que no s'ajustaven a cap dels programes que s'impulsaven des del Servei Públic d'Ocupació de Catalunya, en cap de les seves convocatòries, contractes, convenis, etc. Aquestes idees es van concretar en el que es va anomenar Projectes Singulars.
Les convocatòries de 2015, 2016 i 2017 dels Projectes singulars i els Programes Integrals, van donar peu a un seguit de projectes que facilitaven serveis per a persones joves inscrites al registre de la Garantia Juvenil i que abordaven la seva inserció, reinserció o retorn al sistema educatiu.
L'objectiu del programa Projectes Singulars, cofinançat amb el programa Fons Social Europeu, és reforçar l'ocupabilitat i les competències professionals de les persones no ocupades i no integrades en els sistemes d'educació o formació, mitjançant dues línies:
Línia 1: actuacions destinades a la millora de l'ocupabilitat.
Línia 2: experiències professionals per a joves participants a les actuacions de la Línia 1 amb l'objectiu d'adquirir una experiència laboral.
Es consideraran actuacions subvencionables de la Línia 1 les següents:
Orientació, que inclourà l'assessorament individualitzat, orientació professional i en emprenedoria, informació laboral i acompanyament en la cerca d'ocupació.
Formació professionalitzadora ajustada a les necessitats de les persones participants.
Es consideraran actuacions subvencionables de la Línia 2 les següents:
Podran ser entitats beneficiàries de les actuacions de la Línia 1 les entitats, constituïdes legalment i amb establiment operatiu a Catalunya, següents:
El projecte pot ser presentat per una única entitat o per diverses entitats agrupades en un sol expedient.
Per a la contractació laboral de la Línia 2 poden ser beneficiàries les següents:
També podran ser beneficiàries d'aquesta Línia 2 les entitats beneficiàries de la Línia 1.
El pressupost i la data límit de presentació de candidatures es concretaran amb la publicació de la convocatòria.
La Comissió Europea vol establir un grup d'experts per a reaprofitar dades del sector privat per a ús públic.
Es posaran en comú experts independents per a discutir els principis de la compartició de dades business-to-government (B2G) i per a proporcionar assessorament sobre polítiques futures i iniciatives de finançament.
Els organismes del sector públic necessiten modernitzar el seu funcionament aprofitant les noves fonts de dades per tal de ser més eficients i rendibles en funció de la informació.
Alguns han començat a avaluar l'anàlisi de dades per guiar les seves decisions polítiques o millorar els serveis públics.
Les dades d'empreses com operadors de telecomunicacions, plataformes en línia, fabricants d'automòbils, minoristes o mitjans de comunicació són altament rellevants en aquest context.
El seu ús pot donar lloc a una resposta més específica a les epidèmies, a una millor planificació urbana, a una millor seguretat viària i a la gestió del trànsit, a una millor protecció del medi ambient, a un seguiment del mercat o a una protecció del consumidor.
Les tasques del grup d'experts seran:
1) Identificar bones pràctiques en la compartició de dades B2G per tal de contribuir a oferir millors serveis públics i realitzar millors polítiques.
2) Avaluar els obstacles legals, econòmics i tècnics de l'ús B2G i assessorar sobre accions per promocionar el B2G per a l'interès públic.
3) Assessorar la Comissió Europea sobre fins a quin punt desenvolupar la política de compartició de dades B2G
El pla de treball per a 2018 del Programa de consumidors estableix com a objectiu, entre altres, facilitar l'accés dels consumidors als sistemes de resolució de conflictes alternatius que compleixin amb la Directiva 2013/11/UE, tot incloent mesures per als consumidors vulnerables, el desenvolupament del networking de les entitats nacionals de resolució alternativa de conflictes, i la promoció d'activitats de seguiment sobre el funcionament i l'eficàcia dels mecanismes de solució de conflictes.
Les subvencions poden donar suport a una àmplia gamma d'activitats com la promoció i la comunicació, la formació, la creació d'interfícies en línia i eines de monitorització, eines de networking i la organització de tallers específics.
Els beneficiaris seran entitats alternatives de resolució de conflictes degudament registrades.
S'ha publicat la convocatòria Europa Creativa MEDIA de suport als Agents de Vendes EACEA/01/2018, adreçada als agents de vendes que generin subvencions basades en la seva actuació en la venda de pel·lícules europees no nacionals en un període determinat.
L'objectiu és fomentar i donar suport a una més amplia distribució transnacional de pel·lícules europees recents, facilitant el finançament als agents de vendes en base als seus resultats en el mercat, amb l'objectiu de reinvertir en noves pel·lícules europees.
Els beneficiaris són agents de vendes europeus (empreses europees que actuen com a intermediàries dels productors i que estan especialitzades en l'explotació de pel·lícules mitjançant la comercialització i la concessió de llicències a distribuïdors o altres compradors estrangers).
Els sol·licitants han d'estar establerts en països que participen en el subprograma MEDIA, i l'entitat ha de ser propietat, directament o per participació majoritària, de ciutadans d'aquests països.
L'agent de vendes ha d'estar designat pel productor de la pel·lícula mitjançant un contracte o acord.
Un contracte / acord signat per l'agent de vendes i el productor es considerarà com un contracte de vendes internacionals només si permet el dret a l'agent de vendes de vendre la pel·lícula en almenys deu països participants en el subprograma MEDIA.
Pel·lícules cinematogràfiques europees recents (ficció, animació i/o documental) amb una durada mínima de 60 minuts, produïdes majoritàriament per empreses establertes en un o més països que participen al subprograma MEDIA i que compten amb una participació significativa de professionals d'aquests mateixos països.
Es consideren "recents" les pel·lícules registrades durant o després de l'any 2013.
Les pel·lícules europees es consideren "nacionals" en l'Estat participant de MEDIA els ciutadans/residents del qual hagin participat en major proporció en la realització del film.
L'import màxim de la contribució comunitària és de fins a un 60% del total dels costos elegibles.
El passat 7 de setembre el Banc Europeu d'Inversions (BEI) va signar un contracte de préstec de 85 MEUR amb la companyia Grífols, amb seu a Barcelona.
Aquest finançament, dins del marc del Pla Juncker, correspon al tercer préstec rebut des del llançament d'aquest pla l'any 2015.
Aquest acord entre el BEI i Grífols busca millorar la recerca i la innovació en el sector de la salut mitjançant nous tractaments per a pacients amb malalties minoritàries, estimular la I+D+i i una inversió en llocs de feina qualificats.
Les activitats de recerca que es podran desenvolupar amb aquest préstec permetran millorar la salut i la qualitat de vida dels pacients.
L'acord contribuirà a impulsar la recerca biocientífica en universitats, hospitals i centres de recerca que col·laboren amb l'empresa Grífols facilitant els recursos financers necessaris per innovar en la recerca mèdica que es duu a terme a la Unió Europea.
El Fons Europeu per a Inversions Estratègiques (EFSI) és l'element central del «Pla d'Inversions per a Europa», anomenat també Pla Juncker, destinat a impulsar el creixement econòmic i la competitivitat a llarg termini en forma de préstecs i garanties adreçats a incentivar l'economia real.
Aquest fons, constituït en el Banc Europeu d'Inversions (BEI), ha de contribuir a mobilitzar finançament públic, especialment a càrrec del pressupost de la UE, per a atreure la inversió privada.
Aquests premis són els nous premis europeus per a música popular i contemporània, implementats per Eurosonic Nooderslag (ESNS) i cofinançats pel programa Europa Creativa.
Cada any es premiarà als artistes que representin el so europeu d'avui i de demà.
Els nominats es presentaran al Festival de la Reeperbahn d'Hamburg, el setembre de 2018.
Els 12 guanyadors seran anunciats el novembre i rebran els premis en una cerimònia que tindrà lloc el dia 16 de gener de 2019.
L'objectiu d'aquests premis és donar suport a nous artistes d'Europa i ajudar-los a internacionalitzar les seves carreres.
Els nominats se seleccionaran a través dels European Border Breakers Charts, dels resultats del Programa Europeu d'Intercanvi de Talent (ETEP) i de recomanacions d'oficines d'exportació musical i dels socis implicats en el premi.
Els guanyadors seran premiats amb la possibilitat de tocar en directe a l'ESNS, un programa de formació a mida i suport financer destinat a tours i promoció.
La intenció dels premis és un compromís conjunt d'ajudar a artistes emergents en la seva carrera a Europa i més enllà.
EUCLID és un projecte de recerca i innovació finançat per la Comissió Europea en virtut del programa Horizon 2020, amb una contribució de 4 milions d'euros i una durada de quatre anys (15/09/2015-14/09/2019).
El consorci està composat de 18 socis del projecte està composat per diferents entitats de 7 països diferents:
La participació catalana la conformen les entitats la Universitat de Lleida i Institut de Recerca i Tecnologia Agroalimentàries (IRTA).
L'objectiu del projecte és contribuir a assegurar la producció d'aliments per a una població cada vegada major a tot el món, mentre es desenvolupen enfocaments de producció sostenible que s'utilitzaran en l'agricultura europea i xinesa.
Mitjançant el desenvolupament de mètodes de gestió de plagues més sostenibles a Europa i Xina per reduir els efectes negatius dels plaguicides sobre la salut humana i el medi ambient.
El projecte Euclid ofereix la millora dels mètodes actuals de gestió de plagues i promou la seva ràpida adopció mitjançant el disseny de paquets de treball sota un Enfocament Integrat de Gestió de Plagues (IPM) i l'explotació dels resultats per part dels usuaris finals.
Això reduirà la dependència dels agricultors europeus i xinesos sobre plaguicides químics en determinats sistemes agrícoles clau en ambdues regions.
Proporcionant suport científic a les polítiques de la UE i la Xina es reduiran les pèrdues econòmiques en l'agricultura.
Es necessiten mètodes de control de plagues més sostenibles per tal de reduir els efectes negatius dels plaguicides sobre la salut humana i el medi ambient.
L'elecció dels cultius d'interès a EUCLID, és a dir, tomàquets frescos, de taula i de vinificació, i les verdures de fulla (enciams, cols, etc.), es basa en la seva importància econòmica per a la producció, tant per als europeus com per als xinesos, de fruites i verdures, però també com a exemple en la representació dels diferents sistemes de producció (vegetals de camp + d'efecte hivernacle i perennes llenyoses).
Els resultats del projecte, però, es podrien utilitzar com a models per al desenvolupament d'accions similars per a d'altres cultius.
El projecte s'estructura en tres blocs de treball:
El projecte aprofitarà el coneixement complet desenvolupat en els darrers anys sobre el Control Integrat de Plagues per adaptar i optimitzar les eines i enfocaments que no s'han aconseguit en el camp o al mercat.
A més, el consorci treballarà en el desenvolupament de solucions de gestió de plagues d'innovació d'alt potencia.
El projecte integrarà, en el procés d'investigació, des del principi, els principals usuaris finals dels resultats del projecte: associacions d'agricultors, les pime, economistes i polítics.
La Comissió Europea busca licitadors (en la marc del programa Horizon 2020) per a realitzar un estudi sobre les mesures que es poden prendre per controlar i optimitzar el creixent consum energètic dels serveis TIC, centrant-se en les tecnologies de la informàtica del núvol.
El consum d'energia i els impactes mediambientals relacionats amb la informàtica del núvol són un dels reptes més exigents de les tecnologies de processament de la informació.
L'estudi proposat pretén comprendre l'estat actual de les tecnologies de la informàtica del núvol des de la perspectiva de l'eficiència energètica i els mecanismes per impulsar el mercat, incloent estàndards, certificació, etiquetes i possibles mesures reguladores.
A partir d'una anàlisi quantitativa integral del consum energètic dels serveis basats en el núvol, l'estudi ha de proporcionar recomanacions sòlides per a serveis digitals eficients energèticament en el núvol que contribueixin als objectius de l'Acord de París.
L'estudi hauria d'analitzar i proposar futures prioritats de recerca per a serveis en el núvol eficients energèticament, formes d'implementar contractes públics sostenibles de serveis digitals i centres de dades, i maneres d'estimular la provisió de serveis en forma de núvols respectuosos amb el medi ambient.
ACTIVAGE és un projecte pilot europeu, finançat per l'Horizon 2020, de múltiples centres de gran escala en entorns de vida intel·ligent.
L'objectiu principal és construir el primer ecosistema europeu de l'IoT (internet de les coses) a través de 9 llocs d'implementació (DS) en set països europeus que permetrà el desplegament i el funcionament a gran escala de solucions i serveis basats en l'envelliment actiu i sa, que donen suport i estenen la vida independent dels adults majors en els seus entorns vius i responen a les necessitats reals dels cuidadors, proveïdors de serveis i autoritats públiques.
La primera convocatòria ACTIVAGE permetrà a tercers aportar tecnologies avançades d'Internet de les coses (IoT) en llocs de desplegament existents i dins de les plataformes IoT existents per a l'envelliment actiu i sa.
Poden participar pimes i start-ups legalment establertes a la UE o en un país associat de l'Horizon 2020.
Es finançaran com a màxim 10 projectes.
Es tracta d'una licitació, en el marc del programa FEMP, llançada amb la intenció de celebrar un contracte de serveis per a seleccionar un proveïdor de serveis amb l'objectiu d'establir i posar en funcionament una secretaria que establirà un diàleg periòdic entre els grups interessats en l'àmbit de la governança internacional dels oceans.
L'objectiu d'aquests serveis és reunir representants, professionals i experts dels agents pertinents i grups interessats.
A més, donarà suport al seguiment de l'agenda de la GIO i establirà un diàleg regular sobre els esforços de la Unió Europea per millorar la governança internacional dels oceans.
En el PDR de Catalunya 2014-2020, el Leader s'emmarca en l'objectiu o prioritat de fomentar el desenvolupament local de les zones rurals, amb les següents submesures: suport a les despeses preparatòries per a l'elaboració de les estratègies de desenvolupament local, la seva implementació en forma d'ajuts a projectes, el desenvolupament de projectes de cooperació entre GAL i finalment les despeses d'animació i funcionament.
Aquests ajuts estan cofinançats pel Fons Europeu Agrícola de Desenvolupament Rural (FEADER).
L'objecte dels ajuts és donar suport als següents projectes:
a) Projectes de cooperació interterritorial i transnacional entre grups d'acció local (en endavant, GAL): desenvolupament de projectes de cooperació entre GAL i persones o entitats col·laboradores, si s'escau, per compartir estratègies, objectius o problemàtiques que incideixin en la implementació de les estratègies de desenvolupament local.
b) Projectes estratègics d'un GAL: un GAL podrà desenvolupar projectes estratègics amb els agents socials i econòmics del seu territori, dirigits al desenvolupament de la seva estratègia de desenvolupament local.
Fusion for Energy (F4E) està cercant empreses per proveir suport a l'àrea d'anàlisi nuclear a les activitats de F4E relacionades amb el projecte ITER.
Fusion for Energy (F4E) és una agència de la Unió Europea (UE) que té l'objectiu de gestionar la contribució europea a ITER, el projecte científic més gran per demostrar la viabilitat de la fusió com a font d'energia.
F4E col·labora amb el sector industrial, les pimes i els instituts de recerca europeus per desenvolupar i proporcionar els components d'alta tecnologia per l'ITER, a banda de prestar serveis d'enginyeria, manteniment i suport.
La seu de F4E està a Barcelona.
L'organització es va crear l'abril del 2007 per un període de 35 anys per decisió del Consell de la Unió Europea a través del Tractat constitutiu de la Comunitat Europea de l'Energia Atòmica (Euratom).
F4E vol signar un contracte de serveis marc en cascada amb un màxim de 2 empreses per una durada màxima de 4 anys.
Es vol proveir de serveis d'anàlisi nuclear per donar suport al disseny d'enginyeria i qualificació de components i sistemes, operació de plantes, llicències i seguretat.
Aquests ajuts estan cofinançats pel programa FEDER.
Aquesta actuació té com a finalitat la contribució a la solució dels problemes socials, econòmics i tecnològics orientats cap a la recerca de solucions als reptes de la societat, mitjançant la publicació dels seus resultats en fòrums d'alt impacte científic i tecnològic, transferència de tecnologia i la internacionalització de les activitats.
L'objectiu específic i l'activitat que finança aquests ajuts és finançar l'execució de projectes de R+D+I liderats per equips d'organismes públics d'investigació dirigits a la resolució de problemes vinculats als grans reptes de la societat espanyola inclosos en el Plan Estatal de Investigación Científica y Técnica y de Innovación 2017-2020.
Els àmbits (reptes) dels projectes de recerca poden ser:
Aquests reptes abasten grans àmbits fonamentals que determinen espais únics per a la col·laboració multidisciplinària i intersectorial.
El període d'execució dels projectes d'investigació serà de tres a quatre anys i, excepcionalment, de dos.
Els projectes tipus JIN tindran una durada de tres anys.
Els possibles beneficiaris dels ajuts poden ser entitats públiques o privades sense ànim de lucre amb capacitat i competència demostrada per realitzar projectes de R+D que suposin un avenç significatiu del coneixement.
Les diferents dates límit i d'inici de presentació de candidatures, segons l'àrea temàtica dels diferents projectes són:
Pressupost: 268.198.000,00€ (178.198.000,00 euros per a la modalitat de subvenció i fins 90.000.000,00 euros per a la modalitat de bestreta reemborsable.
Data límit: Segons les àrees temàtiques dels projectes: 02/10/2018-03/10/2018-04/10/2018
Aquesta actuació té com a finalitat promoure l'execució de projectes d'investigació sense orientació temàtica prèviament definida.
El projectes han d'estar liderats per equips d'universitats, d'organismes públics de recerca, centres tecnològics i entitats públiques i privades sense ànim de lucre vinculades a la ciència, la tecnologia, la investigació i la innovació.
Els beneficiaris han de ser doctors vinculats a l'entitat sol·licitant o a una entitat associada.
Cada projecte ha de complir els criteris de selecció d'operacions aprovats pel comitè de seguiment del Programa Operatiu Plurirregional d'Espanya 2014/2020, que són els següents:
El període d'execució dels projectes d'investigació serà de tres a quatre anys i, excepcionalment, de dos.
Les diferents dates límit i d'inici de presentació de candidatures, segons l'àrea temàtica dels diferents projectes són:
Pressupost: 125.500.000,00 € | Data límit: 04/10/2018 (Segons les àrees temàtiques dels projectes: 02/10/2018-03/10/2018-04/10/2018)
L'objecte del contracte és analitzar el potencial per a l'harmonització i alineació de les normes de salut i seguretat en l'operació, el manteniment i el desmantellament de centrals d'energia eòlica i la seva construcció en emplaçaments tant marítims com en terra ferma.
L'estudi ha de complir els objectius:
- Proporcionar una visió general de la legislació en vigor o en fase de preparació, que permeti una fàcil identificació dels elements comuns i potencials diferències.
- Proporcionar una visió general de les normes i procediments de certificació en vigor o en fase de preparació pel que fa al seu abast i contingut tècnic.
- Establir un acord ampli en el sector de l'energia eòlica per identificar àrees en les que una major harmonització i alineació pogués resultar beneficiosa.
- Desenvolupar una metodologia detallada que pugui fer-se servir per qualificar, avaluar i prioritzar la potencial harmonització o alineació a nivell europeu.
Aquesta metodologia hauria de comptar amb el ferm suport de totes les parts interessades del sector de l'energia eòlica.
- Presentar un catàleg amb 15-30 iniciatives potencials de salut i seguretat per al sector de l'energia eòlica i els beneficis socioeconòmics que s'espera que es derivin d'elles.
Es tracta de la primera convocatòria del Premi ciutats en el punt de mira per mostrar el progrés realitzat i convertir-se en un exemple de referència per a tota la comunitat de l'associació.
La iniciativa Pacte d'Alcaldes pel Clima i l'Energia té el suport de la Comissió Europea.
Es poden presentar al premi tots els signataris del Pacte d'Alcaldes pel Clima i l'Energia.
Aquells que s'hagin compromès amb l'objectiu de mitigació de 2020 o amb els objectius de mitigació i d'adaptació de cara al 2030 són elegibles, sempre que compleixin amb tots els requisits del Pacte, especialment en termes d'informes.
Hi ha tres categories de premiats segons la seva mida:
Els signataris hauran de presentar una visió general de la seva història a la iniciativa Pacte d'Alcaldes pel Clima i l'Energia.
La sol·licitud ha d'incloure una descripció de les polítiques energètiques i climatològiques generals, així com les accions realitzades per posar-les en pràctica.
Els participants seran avaluats segons el procés global d'elaboració del seu Pla d'Acció d'Energia Sostenible (i Clima) [1] i, en particular, pels següents aspectes:
Els guanyadors formaran part de la delegació de la UE a la COP24 a Katowice (Polònia) el pròxim mes de desembre i seran convidats a la Conferència Internacional sobre Acció Climàtica (ICCA) que tindrà lloc al maig de 2019 a Heidelberg (Alemanya) on tindran l'oportunitat de reunir-se amb els representants de la junta política del Pacte d'Alcaldes pel Clima i l'Energia.
[1] Quan una entitat local s'adhereix oficialment al Pacte d'Alcaldes, es comprometen a desenvolupar un Pla d'Acció d'Energia Sostenible (i Clima) en un termini de dos anys.
Aquesta convocatòria és la primera de l'ERA-Net Smart Energy Systems (ERA-Net SES), que ha rebut finançament del programa de recerca Horizon 2020.
ERA-Net SES té com a objectiu facilitar els enfocaments transversals i holístics per permetre a les regions i comunitats locals avançar cap a un sistema energètic descarbonitzat abans de l'any 2030.
Quant a la primera convocatòria, l'objectiu és donar suport a iniciatives d'R+I+D que contribueixin al desenvolupament de sistemes integrats d'energia regionals i locals, i a trobar solucions per proveir, emmagatzemar i compartir energies renovables (100% al 2030).
Els projectes elegibles han d'identificar i adreçar les necessitats crítiques d'un sistema d'energia local i implicar els que tenen aquestes necessitats amb parts interessades rellevants per treballar junts en trobar solucions.
Per a Espanya, el pressupost és de 700.000 € i la persona de contacte és:
Data límit propostes inicials: 11/09/2018